# Prime vuere mondiâl

I stâts de Europe te vuere: i aleâts a son chei verts, lis potencis centrâls chei marons e i neutrâi chei grîs
La **Prime Vuere Mondiâl** (cognossude ancje come **La Grande Vuere**) e fo une vuere che si davuelzè principalmentri in Europe tra il 1914 e il 1918, provocant milions di muarts e cambiaments grandonons pe situazion politiche mondiâl.

Lis fuarcis aleadis (Ream Unît, France, Russie e plui tart Italie e Stâts Unîts di Americhe) e sconfizerin lis potencis centrâls (Austrie-Ongjarie, Gjermanie, Bulgarie e Imperi Otoman).

Gran part dai combatiments de Prime Vuere Mondiâl a forin sul Front Ocidentâl, jenfri di un sisteme di fortificazions e trinceis che a lavin dal mâr dal Nord fintremai i confins de Svuizare. Chest sisteme in scjale plui piçule e fo aplicât ancje sul front talian, mancul intal front orientâl, dulà che i spazis a jerin plui grancj, cun planis e pocjis feradis. Altris combatiments a si davuelzerin sul mâr e sot di lui, e ancje, pe prime volte te storie, par aiar. Plui di nûf milions di soldâts a muririn insieme cun tancj altris civîi.

La vuere e causà la disintegrazion di cuatri imperis: chel Asburgjic, chel todesc, chel rus e chel otoman. La Gjermanie e pierdè ducj lis colonis, e a nasserin gnûfs stâts come la Cecoslovachie e la Jugoslavie, e altris a forin tornâts a creâ (Polonie).

La grande vuere e fo une roture decisive cul vieri ordin dal mont, vignût fûr da lis vueris napoleonichis e che al jere stât un pôc modificât des rivoluzions nazionalistic de metât dal XIX secul.

Il motîf scatenant de vuere e fo la coparie dal Arciduche d'Austrie Francesc Ferdinant a Sarajevo, in Bosgne, ai 28 di Jugn 1914 di bande di un iredentist serp, Gavrilo Princip.

## Lis causis

La scjampade de Prime Vuere Mondiâl non fo il risultât di un singul event, ma la conseguence di une serie di tensionis accumuladis par cetàncj ains in Europe. Il sisteme d'equilibri tra lis grantis potencis al jere deventât fragjil, sbatût di rivalitâts economiche, coloniâls e nazionalistichis.

## Tensions imperiâls e nazionalisims

A la fin dal XIX secul, lis ambizions coloniâls des potencis europeanis puartarin a frecuents rintrats in Afriche e in Asie. In Europe, il nazionalisim al deventà une fuarce distrutive: la France e voleve recuperâ l'Alsazie e la Lorenze (piardudis inte vuere franco-prussiane dal 1870), intant che l'Imperi Austro-Ongjarês al veve di frontâ lis sburtadis indipendentistis dai diviers popui slâfs intai Balcans, sustignûts dal Ream di Serbie e, indiretamentri, de Russie.

## Il sisteme des aleancis

I Paîs de " Triplice Aleance"
L'Europe e jere dividude in doi blocs contraponûs, un sisteme di aleancis difensivis che, in câs di conflit, al riscjave di coinvolgi ducj i paîs:

**La Triplice Aleance**: formade dal imperi de Gjermanie, Imperi Austro-Ongjarês e Italie (ancje se l'Italie e jere une aleance plui ambigue).

**La Triplice Intese**: formade da France, Ream Unît e Russie.
Cheste division e puartà a une "cjarte di polvar" dulà che un incident locâl al podeve scjadenâ une reazion a cjadene.

## Le corse ai armaments e la "Pâs armade"

Il periodo prime dal 1914 al ven clamât "Pâs armade". I paîs a vevin rinfuarçât simpri di pui il lôr aparât militâr, aumentant lis spesis pai armaments e introdusìnt il servizi militâr oblegatori. La concurince par la supremazie navâl, soredut jenfri Gjermanie e Gran Bretagne, al aumentà il sospèt jenfri i guviars.

## L'atentât di Sarajevo e l'inizi de vuere

L'atentât di Sarajevo disegnât da dal artiste talian Achille Beltram
Il "causus belli" (le cause de vuere) che al scjadenà il conflit al fo l'atentât di Sarajevo ai 28 di Jugn dal 1914, dulà che il prin eredit al trono austro-ongjarês, Francesco Ferdinando, al fo copât dal student serb Gavrilo Princip. L'Austrie-Ongjarie, sustignude de Gjermanie, al declare vuere ae Serbie il 28 di Lui dal 1914. Cheste declarazion al puartà tal zîr di pôcs dîs al scjadenament dal sisteme di aleancis, puartant dutis lis potencîs europeanis al scuintri armât.

## Il faliment de diplomazie inte "Crîsi di Lui"

Daspò dal colp di pistole a Sarajevo, al partìs une complicade sucesiòn di manovris diplomatichis, cognossude come la "Crîsi di Lui". In chei dîs, i guviàrs europeans cirin di evitâ il conflit, ma la dinamiche des aleancis e de mobilitazion militâr si rivelà plui fuarte dai tentatîfs di mediazion. L'Austrie-Ongjarie, decidude a ridimensionâ la Serbie, invie un ultimatum inacetabil; la Russie, par no pierdi il so rûl di protetore dai slâfs, ordinà la mobilitazion gjenerâl.

Il problema tecnic plui grâf al jere che, inte concezion militâr dal timp, la mobilitazion al jere un passaç irreversibil: une volte che un esercit al veve fat partî la machine logistiche (trens, provistis, clamade des reservis), al jere di fàt impusibil fermâsi cence vè une debolece strategjiche fatâl. La diplomazie, che operave tai timps de corispondence, no podè tignî il pûls di cheste acelerazion tecnologjiche e militâr. Ogni moviment di un Stat al veve come rispueste automatiche une contromoviment dal bloc avversari, transformant il dirit internazionâl in une rêt di obligazions che, in pôcs dîs, e puartà l'Europe dal negoziât al cjamp di batae.

## Dal negoziât al scuintri armât

In cheste maniere, la crisi che si sarès podude resolvi cun miôr diplomazie, si trasfromà int un event catastroficdi proporzions mondiâls. Il faliment de rêt di comunicazions jenfri lis cjasis regnânts e i guviars, insieme a une sfiducie reciproche radicade, al ridûs il margjin di manovre par chei che al volevin evitâ la vuere. Ai 4 di Avost dal 1914, cuan che lis trupis todescjis a invadin la Belgjche neutrâl, la machine de vuere e veve ormai glotît ogni spazi de diplomazie. La diplomazie e veve cedût il puest ai cannonis, e il destin di milions di oms e di interis nazions al jere deventât il presìt di une dispute che e varès segnât par simpri la fin dal "viele Europe" e l'inizi de etât contemporanee.

## La jentrade in vuere de Italie (1915)

Al scjadenament dal conflit tal 1914, l'Italie si declarà neutrâl, basant la decision su la nature difensîve de Triplice Aleance e su la impreparazion dal paîs a une vuere di lungje durade. Intal gîr di pôcs mês, il dibatiment politic si scjavà in doi fronti contraponûs **: i neutraliscj**  (fats di socialiscj, catolics e une part dal mond imprenditoriâl) e i i **interventiscj** (fats di nazionaliscj, irredentiscj, industriâi e i dirigents dal moviment "interventist").

## Il Pàt di Londre

il president dal Consei talian Antonio Salandra
Il guvier talian, guidât dal President dal Consei Antonio Salandra e dal ministri Sidney Sonnino, tèn di bande la diplomazie uficiâl e puarte indenànt dai contats segrêts cul bloc de Triplice Intese. Ai 26 di Avrîl dal 1915, l'Italie firme il Pat di Londre, un acuist segrêt che e imponeve al paîs di jentrâ in vuere cuintri l'Austrie-Ongjarie in cambio de promesse di acquisìzion da lis "tieris irredentis" (il Trentin, Triest, Gurize e la Dalmazie).

## Il "Mai di Viert"

Il passaç da la neutralitât al interventisim non fo une decision pacifiche. Inte cussì dite "Mai di Viert" dal 1915, lis piazis des citâts talianis a vegnin invadudis di manifestazions di fuarcis interventistis, sustignudis ancje dal clâm di personaçs come Gabriele D'Annunzio. La pression de paze, in contrast cun la decision dal guvier, e puartà a une crisi istituzionâl che si risolve cun la ratifiche de decision di jentrâ in vuere.

## La viergiture dal front furlan

Soldâts talian in ricognizion (1915)
Ai 24 di Mai dal 1915, l'Italie declarà vuere a l'Austrie-Ongjarie. Il Friûl si cjatà di colp a jessi il teatri principâl dal scuintri armât. La linie dal Isonç deventà il front di vuere, cun milions di soldâts ch'a jerin mandâts a combati su un teritori carsic e montan caraterizât di condizions ambientâls durissimis. L'esercit talian, guidât dal gjenerâl Luigi Cadorna, puarte l'ofensive viers Gurize, ma il front al deventà subit une ragnatele di trinceìs, segnant l'inizi di une vuere di consum che e varès sbarbelât la vite di generazions soldâts di ogni bande dal front.

## Il front isontin:lis bataîs (1915-1917)

Mape dal front , prime e daspo de Setime batae dal Lusinç
Tra il 1915 e il 1917, il cors dal flum Lusinç al deventà il cjamp di bataie plui sanguinôs de storie taliane. Il gjenerâl Luigi Cadorna al ordenà une serie di offensivis frontâls cuintri lis posizions austriachis, che si erin stabilidis tai monts che a dominavin la valade (il Sabotin, il Podgora e il San Michele). L'obietîf al jere clâr: sfondâ il front par rivâ a Triest e Gurize.

## Une vuere di trinceriis e di consum

Il teritori carsic, fat di cretis, cjastons e crepis, al rendè la vite dai soldâts une torture continue. La vuere di moviment sperade dai comandants si trasformà daurmàn intune vuere di posizion. I soldâts, scjavâts dentri di trinceris precaris, a vivevin in condizions igienichis tremendis, sot il fûc costant de artilierie nemie. Lis "batais dell'Lusinç" a fo une rie di dodis offensivis, a lis cualis ogni volte al corispuindeve un cost in vite umane spaventôs, par guadagnâ nome pôcs centenârs di metris di tiere.

## Il cjamp di batae in Friûl

Il gjenerâl Cadorna al front (1916)
Il Friûl al viodè il transît continui di trupis, il salvament dai profughis e la distruzion di paîs intîrs. Gurize, cjapade dai talians dome te seste bataie (Avost 1916), e deventà il simbul di cheste vuere: une citât cjame di ferîts, di rovinis e di un front che nol si spostave mai dal dut. La superioritât numeriche taliane e scontrava la resistence organizade dai austro-ongjarês, ch'a vevin fortificât ogni cime, rendint la concurrince une trappole mortâl.

## Il front di mont e il rûl des feminis

Il Pal Piçul a Paluce
Il front nol jere limitât nome tal Isonç, ma al jere estendût ancje tes montagnis dal Venit e dal Friûl.
Il Pal Piçul al devente simbul di une vuere durissime di alte montagne.Sôt la nêf e il frêt, i soldâts a combatin une vuere di mine e di trinceriis a 1700- 1800 metris di altitutin, sot condizions climatics estremis. Il Pal Piçul al jere une postazion impuartante par il contrôl dal valic di Mont Crôs e des valadis di Plocken e dal But
Un rûl decisîf, in chescj ambits inaccessibii, al fo ch'al des portatricis cjargnelis: feminis furlanis che, cun coragjo e dedizion puartavin su lis spalis geîs di munizions, mangjâ e materiâi sanitari viers i fronts, scjampant dai pericui e dai tiratôrs nemîs. Il lôr sacrifici, fat di fuarce e di fadîe, al è deventât une testemoniance dal contribût des feminìs a la vite sul front, un rûl che, ancje in mût cidìn, al à permetût a milions di soldâts di sopravivi su lis cimis dal Cjadôr e de Cjargne.

## Il cost di cheste fase

Cheste fase dal conflit e segnà la trasformazion dal Friûl in un front di vuere permanent. La popolazion civîl, soredut chei che a vivevin dongje de linie dal front, e fo costrinzude a un esodo o a vìvi sot dai bombardaments. Il front dal Lusinç nol jere dome un lineari di bataie, ma un sisteme complicât di logjistiche, ospedâi di cjamp e viis di comunicazion che al stravolzè l'economie e la societât furlane par simpri.

## Il sfondament de linie a Cjaurêt (1917)

Il front in te Bataie di Cjaurêt
Il 1917 al fo l'an di svolte dal conflit. Daspò di doi agns di une vuere di consum su lis rivis dal Lusinç, il front talian al cjatà la sô rovinose roture te tragjiche zornade de bataie di Cjaurêt (ai **24 di Otubar dal 1917**). Une ofensive gjenerâ ldes trupis austro-todeschis, che e dopre la inovative tatiche de "infiltrazion" (sorpresis rapidis in profonditât, cence scuintris frontai), e sfondà lis lîniis de Seconde Armade taliane.

## Le roture dal front

In pôcs dîs, il front si disfe completamentri. La ritirade des trupis talianis, confusionade e disorganizade, e lasà il Friûl sot il control dal esercît austro-ongjarês. Dutis lis citâts e ancje Udin, che fin a chel moment e jere stât il quartîr gjenerâl dal comant talian, a vegnin ocupadis. L'esodo dai civîls furlans, che a scjampavin disperâts viers il Piave, al fo une des pagjinis plui dolorousis de storie dal nostre popul, segnât da la fan, pôre e il pierdite di ogni posediment.

## La "Vuere des rovinis"

L'ocupazion austro-todescje dal Friûl (1917-1918), clamade comunementri "la vuere des rovinis", al fo un periodo di dure repression. I furlans restâts a cjase a vivin sot un regjim di requisizions forzadis dal mangjâ e di ogjets di valôr, e une sorveliance militâr strete. La zone e jere deventade il "dopodomàn" dal front, une retrovie di guere doprade par sostignî i combatiments sul Piave, dulà che il front talian, ricompatât, al veve fermât la avanzade enemie.

## Il significât storic

Caporet nol fo dome une sconfite militâr, ma un trauma nazionâl e locâl che al stravolzè la memorie storiche . La ritirade e puartà al cambi al vertîc dal comant supremi, cul gjenerâl Armando Diaz che al cjape il puest di Luigi Cadorna, e al scomence di une opare di re-organizazion morale e militâr che e puartà, un an dopo, a la fin dal conflit. Par il Friûl, la retirade di Cjaurêt al reste il simbul dal patiment de popolazion civîl, che e fo costrinzude a viodi la proprie tiere trasformade in un cjamp di bataie jenfri lis potencis dal timp.

## La fin de vuere e i tratâs di pâs (1918-1919)

Il gjenerâl Armando Diaz
Il 1918 al segnà la fase finale dal conflit. Daspò dal faliment de "Bataie dal Solstizi" (Jugn 1918), l'esercit austro-ongjarês, ormai strac, famât e cence risorsis, al scomençà a disfàsi. Dal cjamp talian, il gjenerâl Armando Diaz al ordinà la grande offensive final che e partìs dal Piave tal mês di Otubar.

## La vitorie e l'armistizi

La Bataie di Vitori Veneto al fo il colo di grazie pal Imperi Austro-Ongjarês. Lis liniis austro-todeschis a si ruvinin sot la pression dal esercit talian, puartant a la roture dal front e a la ritirade disorganizade des trupis . Ai 3 di Novembar dal 1918, a Villa Giusti (dongje di Padue), al fo firmât l'armistizi che al puartà a la fin des ostilitâts in Italie, segnant di fat la vitorie de Triplice Intese.

## La dissoluzion dai Imperis

La fin de vuere e coincît cun la disoluzion dai grancj imperis multietnics. L'Imperi de Austrie-Ongjarie si divît in diviersis nazions indipendentis (Austrie , Ongjarie, Cecoslovachie, Jugoslavie), voltant par simpri la pagine de storie europeanis. La Gjermanie, dal sô cjant, e firmà l'armistizi di Compiègne l'11 di Novembar, puartant al finâl di un conflit ch'al veve vidût la muart milions di personis

## I Trats di Pâs e la gnove Europe

Cun la Conference di Pâs di Paris (1919), i vincidôrs a ridisegnin la mape dal continent. Il **Tratât di Saint-Germain** al definìs i cunfins dal gnûf Ream d'Italie, che puarte l'anesion dal Trentin, dal'Alto Adige e Vignesie Julie, includint Gurize e Triest.
La "vitorie" e ven vissude di moltis bandis come une "vitorie mutilade", viodût che lis aspettativis territorialis plui ampis no vevin cjatât scompagnament in dutis lis partis, soredut pe question de Dalmazie e de citât di Rijeka.

La Prime Vuere Mondiâl e lassà un Friûl e une Europe sdrumade scuasit dal dut.Chei che son restâs vîfs , si son cjatâts a vè di reconstruî non dome lis cjasis e lis industriis, ma ancje il tissut sociâl. Il mont dal 1919 nol jere chel dal 1914: concezions come il feudalesim e l'assolutisim a jerin sparîts, lassant il puest a une epoche di incertis spietanzis, che a varessin puartât, di lì a pôcs agns, a gnovis tensions e a la tragjiche marce de storie viers il secont conflit mondiâl.

## La memorie dal sacrifici

Il \* Tempio Ossario\* a Udin
A ricuart par simpri di chestis acadiments, a Udin al è stât erêt il "Tempio Ossario", une stroture monumentâl che e conserve i vuès di plui di 25.000 soldâts de Prime Vuere Mondiâl. Chest lûc, che al è deventât un simbul de memorie storiche furlane, al è la testemoniance concrete dal sacrifici di milions di soldâts, di ogni nazion, che a àn pierdût la vite intai scuintris su lis linis dal Isonç e dal front orientâl.
Il ricuart di cheste tragjedie al è ancjemò visibil intai grancj sacrariis che a segnin il paesaç furlan e dal confin, lûcs di silenzi e riflesion. A Redipulie, il Sacrari al e' il monument principâl dal sacrifici talian, cul sô inconfondibil scalinât che al ospite i vuès di plui di 100.000 soldâts. A Cjaurêt (Kobarid), il cimitieri dai cjadûts, là che polsin i soldâts dal esercit talian, al è un ricuart commovent des dramatis scuintris di chei agns. Chescj lûcs a son testemoniancis imprescindibilis: a na ricuardin la vite di milions di oms, di ogni nazion, che a àn pierdût la vite in cheste tiere, fâs de Prime Vuere Mondiâl un sôl grancj memoriâl a cîl viert.

### Cronologie

**1915 24 di Mai Jentrade in vuere de Italie. Sul Colovrat, dongje Drencje al mûr il prin soldât talian de vuere; al jere un furlan di Udin, Riccardo di Giusto dall'8° reziment alpins

**1916 6 di Avost: al mûr in bataie Enrico Toti, militâr talian
* 9 di Avost cu la seste batae dal Lusinç i talians daspò 13 mês a cjapin Gurize; e je la prime grande vitorie dal esercit talian.

**1917 Otubar-Novembar Par vie de rote di Cjaurêt dut il Friûl al ven ocupât dai austri-todescs

**1918 Otubar-Novembar daspò la grande vitorie a Vittorio Veneto (Cenede) il Friûl al ven liberât.

## Bibliografie essenziâl( par talian)

Bosworth, R. J. B. (2014). La guerra di Italia: 1915-1918. Bologna: Il Mulino. (Test fondamentâ per capî il coinvolgiment talian e lis dinamichis politichis de epoche).

Corni, G. (2009). L'occupazione nazista in Europa. Torino: Bollati Boringhieri. (Utile per inquadrare le dinamiche di occupazione e resistenza).

Fabbri, P. (2017). Caporetto. La verità storica. Milano: Hoepli. (Une analisi detagliade dai acadiments 1917).

Forgacs, D. (2014). L'Italia nella Grande Guerra. Roma: Carocci.

Isnenghi, M., & Rochat, G. (2014). La Grande Guerra 1914-1918. Bologna: Il Mulino. (Probabilmentri il test di riferiment più autorevùl in Italie de Prime Vuere Mondiâl).

Pellegrini, G. G. (a cura di). (2018). Il Friuli nella Grande Guerra. Udine: Forum. (Fondamentâl per la prospetive locâl e l'impât sul Friûl).

Procacci, G. (2017). Soldati e prigionieri italiani nella Grande Guerra. Torino: Bollati Boringhieri